nahid-hub/BLUGE-bengali-wikipedia-section-title-prediction huggingface dataset:
১৯৭৩ সালের ২৫ জানুয়ারি রামকৃষ্ণ সংঘের সন্ন্যাসী স্বামী রামানন্দের তত্ত্বাবধান ও পরিচালনায় বরানয়রের স্থানীয় বাসিন্দারা "বরানগর মঠ সংরক্ষণ সমিতি" গঠন করেন। এই সমিতির উদ্দেশ্য ছিল যে স্থানটিতে বরানগর মঠ অবস্থিত ছিল সেই জায়গাটি সংরক্ষণ এবং মঠটির পুনঃপ্রতিষ্ঠার প্রচেষ্টা। কালক্রমে অনেক বাড়ি, দোকান ও বস্তি গড়ে উঠেছিল সেই জায়গাটিতে। পুরনো বরানগর মঠ যেখানে ছিল সেখানকার বাগানের একটি অংশ দখল করতে সক্ষম হয় সমিতি। সেখানে সমিতির পক্ষ থেকে দাতব্য হোমিওপ্যাথি চিকিৎসাকেন্দ্র, নিকটবর্তী বস্তির দরিদ্র ছাত্রছাত্রীদের জন্য বিনামূল্যে কোচিং সেন্টার (স্বামী বিবেকানন্দ চ্যারিটেবল কোচিং সেন্টার) ইত্যাদি সমাজসেবামূলক কাজ শুরু হয়। ক্রমে সেই ধরনের কাজের পরিসর বৃদ্ধি পায়। সমিতির তরফ থেকে "গদাধর শিশু বিকাশ কেন্দ্র" নামে ছোটোদের জন্য একটি অ-প্রাতিষ্ঠানিক বিদ্যালয় চালু হয়, একটি সাধারণ গ্রন্থাগার স্থাপিত হয় এবং নিয়মিত বক্তৃতা ও ধর্মালোচনার আয়োজন করা হতে থাকে।

সঠিক অনুচ্ছেদ শিরোনাম কোনটি?
titleA. ১৮৯৭ সালে ধ্বংসপ্রাপ্তি
titleB. ১৮৮৬ সালের সেপ্টেম্বরে মঠ প্রতিষ্ঠা
titleC. রামকৃষ্ণ মঠ ও মিশনের হস্তে অর্পণ (২০০১)
titleD. বরানগর মঠ সংরক্ষণ সমিতি গঠন (১৯৭৩)
উত্তর: titleD
এহিমে প্রশাসনিক অঞ্চল শিকোকু দ্বীপের উত্তর-পশ্চিমে অবস্থিত। এর উত্তরে সেতো অন্তর্দেশীয় সাগরের উপকূল, পূর্বে কাগাওয়া ও তোকুশিমা প্রশাসনিক অঞ্চল এবং দক্ষিণে কোওচি প্রশাসনিক অঞ্চল।

এহিমের দক্ষিণে উঁচু পর্বতমালা ও উত্তরে দীর্ঘ উপকূলীয় সমভূমি অবস্থিত। এছাড়া সেতো অন্তর্দেশীয় সাগরের অনেকগুলি দ্বীপও এই প্রশাসনিক অঞ্চলের আওতায় পড়ে। এহিমের পশ্চিম প্রান্তে অবস্থিত সাদামিসাকি উপদ্বীপটি জাপানের সংকীর্ণতম উপদ্বীপ।

২০১২ এর এপ্রিল মাসের হিসেব অনুযায়ী এহিমে প্রশাসনিক অঞ্চলের ৭ শতাংশ এলাকা সংরক্ষিত বনাঞ্চল। এর মধ্যে আছে আশিযুরি-উওয়াকাই ও সেতোকাইনাই জাতীয় উদ্যান; ইশিযুচি উপ-জাতীয় উদ্যান এবং সাতটি প্রশাসনিক আঞ্চলিক উদ্যান।

সঠিক অনুচ্ছেদ শিরোনাম কোনটি?
titleA. ইতিহাস
titleB. পর্যটন
titleC. অর্থনীতি
titleD. ভূগোল
উত্তর: titleD
তুংফাং হিসেবে পরিচিত ম্যাচলক বন্দুকটির আদি অবস্থা থেকে তার প্রভূত উন্নয়ন সাধন করেন মুঘল সম্রাট আকবর। তবে অষ্টাদশ শতাব্দীর মাঝামাঝি সময় পর্যন্ত এটিকে তীর ধনুকের চেয়ে কম গুরুত্বের চোখে দেখা হতো। ম্যাচলক বন্দুক সাধারণত পদাতিক সেনার এখতিয়ারাধীনই রাখা হতো, যারা কিনা মুঘল সেনাপতিদের তথ্যানুসারে ঘোড়সওয়ার সেনাদের তুলনায় নিম্নস্তরভুক্ত সৈন্য হিসেবে বিবেচিত ছিল। অষ্টাদশ শতকের মধ্যভাগের পূর্বে যতদিন না ফরাসী এবং ইংরেজ সেনারা পদাতিক সেনাদের অস্ত্রশস্ত্র এবং শৃঙ্খলাচর্চা উন্নতির পদক্ষেপ নিলে সেটিকে পথিকৃৎ হিসেবে গণ্য করে ভারতেও এর চল শুরু হয়। 
সম্রাট আকবরের ম্যাচলক বন্দুকগুলোর দুটি ব্যারেলের দৈর্ঘ্য ছিল দু দুরকম: ৬৬ ইঞ্চি (১,৭০০ মিলিমিটার) এবং ৪১ ইঞ্চি (১,০০০ মিলিমিটার)। গোটানো ইস্পাতের পাত দুইপ্রান্ত ঝালাইয়ের মাধ্যমে একত্রিত করে এগুলোকে তৈরি করা হতো। 
সম্ভবত এরও আগে দাক্ষিণাত্য মালভূমিতে ফরাসি ও ইংরেজদের সংসর্গে আসার জন্য ফ্লিন্ট-লক অস্ত্র ব্যবহারের সূচনা হয়েছিল।

ম্যাচলকের ব্যারেলগুলোর ধাতব শরীর আরো বিশদ স্বর্ণ ও রৌপ্যের কারুকাজপূর্ণ ছিল, যে অংশটি শরীরে ভর দিয়ে রেখে তা চালাতে হতো (অস্ত্রের হাতল কিংবা ভিত্তি) সেখানে ধাতব নকশা খচিত ছিল কিংবা বার্ণিশ, রঙ কিংবা বিভিন্ন জিনিসের টুকরো দিয়ে তা সাজানো হতো। কখনো কখনো অস্ত্রটির ভিত্তিতে সোনার স্ফীত অংশ খচিত বা শোভিত থাকতো কিংবা পেছনভাগে হাতির দাঁত অথবা আবলুস কাঠের ঢাকনির ন্যায় আবরণ লাগানো থাকতো। ব্যারেল সাধারণত হাতলের সাথে ধাতব চওড়া বন্ধনী কিংবা ইস্পাত, পিতল, রূপা অথবা স্বর্ণের তারের মাধ্যমে যুক্ত থাকতো। চওড়া বন্ধনীগুলো অনেকসময় হতো ছিদ্রযুক্ত কিংবা কখনোবা তাতে খোদাইয়ের কাজ করা থাকতো। ভিত্তি কিংবা হাতলগুলো হতো দুই ধরনের: প্রথমত, সরু, কিঞ্চিত বাঁকা এবং সকল অংশেই সমান প্রস্থযুক্ত এবং দ্বিতীয়ত, নিখুঁতভাবে অনেকটা বাঁকানো এবং হাতে ধরার স্থানে সরু, তবে পশ্চাত্‍ভাগে কিছুটা চওড়া। ব্যবহার ব্যতিরেকে ম্যাচলকগুলোকে রক্তলাল কিংবা সবুজরঙা খোলসে ভরে বহন করা হতো।

পুরো সরঞ্জামাদির সেটটিতে থাকতো একটি পাউডার ধারক, গুলি রাখার থলে, যুদ্ধশিঙা (সিঙ্গরা), পোড়াবার দড়ি, চকমকি পাথর এবং ইস্পাত যেখানে সবমিলিয়ে সম্পূর্ণ জিনিসটি প্রায়শই একটি মখমলের বেল্টে রাখা হতো যাতে করা থাকতো সোনার সূচিকর্ম। যেসব আধারে করে পাউডার এবং মাস্কেট বলসমূহ (একপ্রকারের গুলি) বহন করা হতো সেগুলো ছিল বেশ ভারী এবং তাই বহনের পক্ষে বেশ কস্টকর, এবং যেহেতু মুঘলসেনারা কখনোই কার্তুজ ব্যবহার করেনি তাদের অস্ত্র লোড করতে অপেক্ষাকৃত দেরী হতো। কোনো কোনো সৈন্য একাই প্রায় বিশ গজেরও বেশি আগুন ধরাবার ফিতে বা দড়ি বহন করতো যা কিনা দেখতে অনেকটা প্যাঁচানো সুতোর বলের মতো ছিল।


সঠিক অনুচ্ছেদ শিরোনাম কোনটি?
titleA. টীকা
titleB. বিশেষায়িত বন্দুকসমূহ
titleC. ক্ষেপণাস্ত্রসমূহ
titleD. ম্যাচলক বন্দুক
উত্তর: titleD
কীর্তন বিশেষজ্ঞরা অনুমান করেন রূপচাঁদ অধিকারীই প্রথম মুর্শিদাবাদের অন্যতম ঘরানা বা মনোহরশাহীকে ভেঙে হাল্কা সুরের সৃষ্টি করেন। এই কীর্তন গানই জনসমাজে ঢপ কীর্তন নামে পরবর্তীতে জনপ্রিয়তা লাভ করে। প্রচলিত কীর্তন গানের থেকে ঢপ কীর্তন ছিল অনেক সহজ, সরল ও লৌকিক ধারার। এমনকী অনেকের দাবি সেই সময় হিন্দু শ্রাদ্ধবাসরেও ঢপ কীর্তন গাওয়া হতো। সাধারণ পালা কীর্তনের মতো রূপচাঁদ ঢপ কীর্তনে দান, মাথুর, মান, নৌকা বিলাস পালার প্রচলন ঘটিয়েছিলেন। রূপচাঁদের দেখানো পথ ধরে পরে অঘোর দাস, দ্বারিক দাস, মধুসূদন কান, মোহন দাসের মতো শিল্পীরা খ্যাতি পেয়েছিলেন। লোকশিল্পী গবেষক পুলকেন্দু সিংহ বলেন, 

সঠিক অনুচ্ছেদ শিরোনাম কোনটি?
titleA. বেলডাঙার বাড়ি
titleB. তথ্যসূত্র
titleC. জন্ম ও প্রথম জীবন
titleD. ঢপকীর্তনের সূচনা
উত্তর: titleD
রেল বাজেটের অন্তর্গত বিষয়গুলি হল পরিকল্পিত পরিকাঠামো ব্যয়, আগামী আর্থিক বছরের জন্য রাজস্ব ও ব্যয় নির্বাহ, জনস্বার্থে চালু ট্রেন ও রুটগুলির নীতিনির্ধারণ ও উন্নয়ন, নতুন ও বিদ্যমান পরিকাঠামোয় পরিকল্পিত বিনিয়োগ এবং পণ্য ও যাত্রীচলাচলে করারোপ ইত্যাদি। বাজেটে প্রস্তাবিত নীতি ও বণ্টনব্যবস্থা সংসদে আলোচিত হয়। সাধারণ সংখ্যাধিক্যের ভোটে সংসদের নিম্নকক্ষ লোকসভায় রেল বাজেট পাস হয়। ঊর্ধ্বকক্ষ রাজ্যসভার মন্তব্যগুলির অবশ্যপালনীয় নয়। ভারতীয় রেল অন্যান্য সরকারি রাজস্ব ও ব্যয়ের সমান আয়-ব্যয় নিরীক্ষণের ক্ষমতাপ্রাপ্ত। প্রত্যাশিত ও প্রকল্পিত ট্র্যাফিকের ভিত্তিতে রেলওয়ের মূলধনের জন্য সম্পদ আহরণ ও রাজস্ব ব্যয় নির্ধারণ করা হয়। রাজস্ব ব্যয় রেলওয়ের দ্বারা পূরিত হলেও, মূলধন (পরিকল্পিত) ব্যয়ের ঘাটতি আংশিক পূরিত হয় ঋণের মাধ্যমে (ভারতীয় রেল অর্থ নিগম কৃত) এবং অবশিষ্টাংশ পূরিত হয় কেন্দ্রীয় সরকারের বাজেট সাহায্য থেকে। ভারতীয় রেল কেন্দ্রীয় সরকারের মূলধন বিনিয়োগের জন্য কেন্দ্রীয় সরকারকে লভ্যাংশ প্রদান করে।

১৯২৪ সালের অকওয়ার্থ কমিটির সুপারিশকৃত সেপারেশন কনভেনশন অনুযায়ী কেন্দ্রীয় রেলমন্ত্রী কেন্দ্রীয় বাজেট পেশ করার দুই দিন আগে সংসদে রেলবাজেট পেশ করেন। রেলবাজেট সংসদে পৃথকভাবে পেশ করা হলেও এই বাজেটের রাজস্ব-প্রাপ্তি ও ব্যয়ের তথ্যাদি সাধারণ বাজেটেও প্রদর্শিত হয়ে থাকে। কারণ এগুলি ভারত সরকারের সামগ্রিক রাজস্ব-প্রাপ্তি ও ব্যয়ের অপরিহার্য অংশ। এই নথিটি রেলওয়ের পূর্ববর্তী বছরের কাজকর্মের ও বর্তমান বছরের পরিকল্পনা তালিকার উদ্বর্ত-পত্রও বটে।

রেলওয়ের নীতিনির্ধারণ ও সামগ্রিক নিয়ন্ত্রণের দায়িত্ব অর্পিত হয়েছে রেলওয়ে বোর্ডের উপর। এই বোর্ড একজন চেয়ারম্যান, অর্থ কমিশনার এবং ট্র্যাফিক, ইঞ্জিনিয়ারিং, প্রযুক্তি, বিদ্যুত ও কর্মীবিভাগের অন্যান্য কার্যকরী সদস্যদের নিয়ে গঠিত।

পূর্বে কয়েকবছর লোকসানে চললেও সাম্প্রতিক বছরগুলিতে ইতিবাচক অর্থসংস্থান ও সরকারি লভ্যাংশ প্রদানে সমর্থ হয়েছে ভারতীয় রেল। রেলওয়ের প্রদত্ত তথ্য অনুযায়ী সংস্থার উদ্বৃত্ত অর্থের পরিমাণ ২০০৫ সালে ৯০০০ কোটি টাকা, ২০০৬ সালে ১৪,০০০ কোটি টাকা, ২০০৭ সালে ২০,০০০ কোটি টাকা, এবং ২০০৭-০৮ আর্থিক বছরে ২৫,০০০ কোটি টাকা। চালন অনুপাত বৃদ্ধি পায় ৭৬%। অন্যদিকে বিগত চার বছরে পরিকল্পনার আকার ১৩,০০০ কোটি টাকা থেকে বেড়ে ৩০,০০০ কোটি টাকা হয়। ২০০৮-০৯ সালের প্রস্তাবিত বিনিয়োগের পরিমাণ ৩৭,৫০০ কোটি টাকা, যা বিগত আর্থিক বছরের তুলনায় ২১% বেশি। ২০০৮ সালের বাজেট-প্রাককলন অনুযায়ী পণ্য, যাত্রী, মিশ্র, অন্যান্য আয় ও অন্যান্য কোচিং আয় দর্শানো হয়েছে যথাক্রমে ৫২,৭০০ কোটি টাকা, ২১,৬৮১ কোটি টাকা, ৫০০০ কোটি টাকা ও ২,৪২০ কোটি টাকা। সার্বিক দ্বিগুণ বৃদ্ধি বজায় রাখতে ২০০৯-১০ সালে মোট ট্রাফিক আয় ৯৩,১৫৯ কোটি টাকা প্রকল্পিত করা হয়েছে। ২০% যাত্রী রাজস্ব আয় হয় প্রথম শ্রেণীর (বাতানুকূল শ্রেণী) যাত্রীবিভাগ থেকে।
২০০৯ সালের ৩ জুলাই রেলমন্ত্রী মমতা বন্দ্যোপাধ্যায় ২০০৯-১০ সালের রেলবাজেট পেশ করেন। এই বাজেটে একাধিক সংস্কারের প্রস্তাব রাখা হয়।

সঠিক অনুচ্ছেদ শিরোনাম কোনটি?
titleA. রেলওয়ে অঞ্চল
titleB. সহকারী সংস্থা
titleC. সাংগাঠনিক কাঠামো
titleD. রেল বাজেট ও অর্থসংস্থান
উত্তর: titleD
তিনি ছিলেন অবিভক্ত বাংলার প্রথম মুখ্যমন্ত্রী ।মুখ্যমন্ত্রী হিসেবে এ. কে. ফজলুক হক বহু কর্মসূচি হাতে নিয়েছিলেন। শিক্ষা ক্ষেত্রেই জোড় দিয়েছিলেন বেশি। তার আমলে দরিদ্র কৃষকের উপরে কর ধার্য না করে সারা বাংলায় প্রাথমিক শিক্ষা প্রবর্তন করা হয়। “বিনা ক্ষতিপূরণে জমিদারি প্রথা উচ্ছেদ”-এর পদক্ষেপ তিনি গ্রহণ করেন। এর কার্যকারিতা পরীক্ষা করার জন্য ব্রিটিশ সরকার ১৯৩৮ সালে “ক্লাউড কমিশন” গঠন করে। [[১৯৩৮ সালের [[আগস্ট ১৮|১৮ আগস্ট]] বঙ্গীয় প্রজাস্বত্ব আইন সংশোধনী পাস হয় এবং জমিদারদের লাগামহীন অত্যাচার চিরদিনের জন্য বন্ধ হয়। ১৯৩৯ সালের “বঙ্গীয় চাকুরি নিয়োগবিধি” প্রবর্তন অরে হম মন্ত্রী পরিষদ মুসলমানদের জন্য শতকরা ৫০ ভাগ চাকুরি নির্দিষ্ট রাখার ব্যবস্থা করে। এ বছরেই “চাষী খাতক আইন”-এর সংশোধনী এনে ঋণ সালিশী বোর্ডকে শক্তিশালী করা হয়। ক্লাউড কমিশনের সুপারিশ অনুসারে ১৯৪০ সালে হক সাহেব আইন পরিষদে “মহাজনী আইন” পাস করান। এ বছরই “দোকান কর্মচারী আইন” প্রণয়ন অরে তিনি দোকান শ্রমিকদের সপ্তাহে একদিন বন্ধ ও অন্যান্য সুবিধা প্রদানের নির্দেশ জারী করেন। কৃষি আধুনিকায়নের জন্য [[ঢাকা]], [[রাজশাহী]] এবং খুলনার [[দৌলতপুর|দৌলতপুরে]] [[কৃষি ইনস্টিটিউট]] প্রতিষ্ঠা করা হয়। [[পাট]] চাষীদের নায্য মূল্য পাওয়ার লক্ষ্যে ১৯৩৮ সালে “পাট অধ্যাদেশ” জারী করা হয়। ১৯৪১ সালের [[ডিসেম্বর ১২|১২ ডিসেম্বর]] আবুল কাশেম ফজলুল হক দ্বিতীয় বারের মত মন্ত্রী পরিষদ গঠন করেন। [[শরৎচন্দ্র বসু]] ও [[হিন্দু মহাসভা|হিন্দু মহাসভার]] সহ-সভাপতি [[শ্যামাপ্রসাদ মুখার্জী|শ্যামাপ্রসাদ মুখার্জির]] সঙ্গে প্রগতিশীল যুক্ত পার্টি গঠন করে তিনি সেই দলের নেতা হয়েছিলেন। [[ডিসেম্বর ১৭|১৭ডিসেম্বর]] এই মন্ত্রী পরিষদ [[বাংলার গভর্ণর জেনারেল]] [[হার্বাটের]] কাছে শপথ গ্রহণ করেন।

সঠিক অনুচ্ছেদ শিরোনাম কোনটি?
titleA. নিখিল ভারত কংগ্রেস
titleB. লাহোর প্রস্তাব
titleC. পূর্ব পাকিস্তানের গভর্ণর
titleD. বাংলার মুখ্যমন্ত্রী
উত্তর: titleD
সোনু মুম্বই শহরে প্রথম দিকের বছরগুলিতে প্রথমে নিজেকে প্রমাণ করার চেষ্টা করছিলেন। টি-সিরিজের কর্ণধার গুলশন কুমার মহম্মদ রফির গাওয়া গানগুলিকে নিয়ে "রফি কি ইয়াদে" অ্যালবাম প্রকাশ করে তাকে শ্রোতাদের কাছে পৌছানোর সুযোগ দিয়েছিলেন। ১৯৯২ সালে তিনি জানম চলচ্চিত্রে প্রথম গান গাওয়ার সুযোগ পেলেও গানগুলি আনুষ্ঠানিকভাবে মুক্তি পায়নি। এরপর তিনি বেতারে বিজ্ঞাপনের কাজে সংযুক্ত হন।

১৯৯৫ সালে নিগম "সা রে গা মা" নামক জনপ্রিয় টিভি শোতে সঞ্চালকের ভূমিকা নেন। ঐ বছর তিনি বেওয়াফা সনম চলচ্চিত্রে "আচ্ছা সিলা দিয়া" গানটি গান। তার প্রথম বড় ধরনে সফলতার পেছনে ছিল বর্ডার চলচ্চিত্রে অনু মালিকের সুরে গাওয়া "সন্দেশে আতি হে" গানটি। সোনুর দিওয়ানা অ্যালবামটি মুক্তি পায় ১৯৯৯ সালে টি-সিরিজের ব্যানারে, অ্যালবামটিতে তার রোমান্টিক গান গাওয়ার প্রতিভা প্রকাশ পেয়েছিল। দিওয়ানা অ্যালবামটি ভারতীয় পপ এ্যালবামের জগতে অন্যতম একটি ব্যাবসাসফল এ্যালবাম বলে বিবেচনা করা হয়।। তিনি নিজেকে সৃষ্টি করলেন একটি ব্যতিক্রমি একজন শিল্পী হিসেবে প্রতিষ্ঠিত করেন এবং ভারতীয় ভোকাল গানের জগতে একটি রোল মডেল হিসেবে মর্যাদা লাভ করেন।

সঠিক অনুচ্ছেদ শিরোনাম কোনটি?
titleA. পপ অ্যালবাম এবং কনসার্ট
titleB. গানের যাত্রা
titleC. অভিনয় জীবন
titleD. প্রাথমিক জীবন
উত্তর: titleB
বিদ্যালয়ে দুইটি দ্বিতল ভবন সহ একটি একতলা বিশিষ্ট ভবন ও সুবিশাল অডিটোরিয়াম রয়েছে। দুই ভবনের দ্বিতীয়তলা ছাত্রাবাস হিসেবে ব্যবহৃত হয়। মাঠের পশ্চিম দিকে রয়েছে শহীদ মিনার ও বিস্তৃত ফুল বাগান। তাছাড়া এই বিদ্যালয়ে প্রায় ১৫,০০০ বই সংবলিত সুবিশাল একটি ‘লাইব্রেরী’ রয়েছে। পত্রপত্রিকা পড়ার ব্যবস্থা রয়েছে। এছাড়াও দূরের শিক্ষার্থীদের জন্য রয়েছে দুইটি আবাসিক হোস্টেল।

সঠিক অনুচ্ছেদ শিরোনাম কোনটি?
titleA. অবকাঠামো
titleB. শিক্ষার্থী
titleC. অবস্থান
titleD. ইতিহাস
উত্তর: titleA
মকসুদুস সালেহীনের নাট্যচর্চা শুরু করেন স্কুলজীবন থেকে। তিনি ১৯৪৬-১৯৪৮ সাল পর্যন্ত তিনি গ্রামে অনেক নাটকের অভিনয় ও পরিচালনা করেন। ১৯৫৫-১৯৬০ সালে জগন্নাথ কলেজ ও ঢাকা বিশ্ববিদ্যালয়ের অনেক নাটকে অংশ নেন। ডাকসুর নীলদর্পণ নাটক কার্জন হলে যৌথ ভাবে পরিচালনা করেন ১৯৫৫ সালে। তিনি সলিমুল্লাহ হল দুই পুরুষ নাটকে অভিনয় করেন। ঢাকা বিশ্ববিদ্যালয়ের কৃষ্টি সংসদের নবসংস্করণ নাটক পরিচালনাও তিনি করেন। ডাকসুর প্রমোদ সম্পাদক হিসেবে তার উদ্যোগে আয়োজিত সাংস্কৃতিক উৎসবে ১৯৫৫-৫৬ সালে পাঁচটি নাটক মঞ্চস্থ হয়। এতে তার পরিচালিত মানচিত্র নাটকটি প্রশংসিত হয়। তিনি তনিহা চলচ্চিত্রে সহকারী চিত্র পরিচালকের দায়িত্বও পালন করেন ১৯৬৪ সালে।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. বহি:সংযোগ
titleC. কর্মজীবন
titleD. মৃত্যু
উত্তর: titleC
গ্রাম্য একটি গানের অনুষ্ঠানে ১৪ বছর বয়সে তিনি তার সঙ্গীত জীবন শুরু করেন। মাত্র ১৫ বছর বয়সে সুধির হালদার নামের একজন বাউলের সঙ্গে তার বিয়ে হয়, যদিও সে বিয়ে বেশিদিন টেকেনি। ওস্তাদ হালিম বয়াতির শিষ্যত্ব গ্রহণ করেন ১৯৭৮ সালে। সে সময় তিনি ইসলাম ধর্ম গ্রহণ করে "সুফিয়া খাতুন" নাম ধারণ করেন। তার গুরু দেবেন থাপা, গৌর মোহন্ত। তার প্রিয় শিল্পী লালন ফকির, আব্দুল আলীম।

সুফিয়ার মোট রচিত গানের সংখ্যা প্রায় ৫০০। তিনি "রাজ সিংহাসন" চলচ্চিত্রে প্রথম কণ্ঠ দেন। তিনি যুক্তরাষ্ট্র, যুক্তরাজ্য, দক্ষিণ কোরিয়া, থাইল্যান্ড, চীন, ভারতে বিভিন্ন সাংস্কৃতিক অনুষ্ঠানে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. সঙ্গীত জীবন
titleC. জন্ম ও শৈশবকাল
titleD. অভিনয়
উত্তর: titleB
আধুনিক পদার্থবিজ্ঞানের অন্যতম বৃহৎ সমস্যা হল মহাবিশ্বে ম্যাটার এর চেয়ে এন্টিম্যাটার এর প্রাধান্যতা। এই সম্পূর্ন মহাবিশ্বের হয়তো একটি অশূন্য ধনাত্মক ব্যারিয়ন সংখ্যা ঘনত্ব রয়েছে – যার মানে ম্যাটার আছে। যেহেতু জ্যোতির্বিদ্যার ক্ষেত্রে এটা ধরা হয় যে যে কণাগুলো আমরা দেখছি তার পদার্থবিদ্যা আমরা এখন যে পদার্থবিদ্যা পরিমাপ করি তা দিয়ে তৈরী, এটা ভাবা যায় যে সব মিলিয়ে ব্যারিয়ন সংখ্যা শূন্য হবার কথা, যেহেতু ম্যাটার ও এন্টিম্যাটার সমান পরিমানেই তৈরী হয়েছিল। এর ফলে কিছু সংখ্যক প্রতিসাম্যতা ভাঙ্গনকারী পদ্ধতি প্রস্তাবিত হয় যা কিছু নির্দিষ্ট অবস্থায় সাধারণ ম্যাটার তৈরীর পক্ষে যায়। এই অসাম্যতা অনেক ছোট হবার কথা, আর তা বিগ ব্যাং এর এক সেকেন্ডেরও কম সময়ের মধ্যে প্রতি ১০  এর মধ্যে ১টি তৈরী হয়, কিন্তু বেশিরভাগ ম্যাটার ও এন্টিম্যাটার বিলুপ্ত হয়ে যায়, বাকী যা ছিল তা বৃহদাংশের বোসন সহ বর্তমান মহাবিশ্বের সকল ব্যারিয়নিক ম্যাটার। ২০১০ সালে ফার্মিল্যাব-এ একটি পরীক্ষার প্রতিবেদনে বলা হয়, যা দেখায় যে সেই অসাম্যতা আগের প্রস্তাবের চেয়েও অনেক বেশি। কণাদের সংঘর্ষ ঘটানো এক পরীক্ষনে দেখা যায় যে পরিমান ম্যাটার তৈরী হয়েছিল তা এন্টিম্যাটারের চেয়ে ১% বেশি ছিল। এই পার্থক্যের কারণ এখনো অজানা।

বেশিরভাগ একীভুতকরন তত্ত্বই ব্যারিয়ন সংখ্যার প্রতিসাম্যতা ভেঙে দেয়, যার ফলে এই পার্থক্য তৈরী হতে পারে। যার ফলে অত্যধিক ভারী এক্স বোসন অথবা হিগস বোসনের মধ্যকার বিক্রিয়া তৈরী হয়। এসব ঘটনা যে হারে ঘটে তা এক্স অথবা হিগস কণার অন্তর্বর্তী ভর দ্বারা মাপা হয়, তো যদি ধরে নেয়া হয় যে এসব বিক্রিয়ার ফলে ব্যারিয়ন সংখ্যার এত বিশালতা দেখা যায়, তবে একটি সর্বাধিক ভর মাপা যায় যার উর্ধ্বে সেই হার অনেক ধির হয়ে যা বর্তমানের ম্যাটারের উপস্থিতি বর্ণনা করে। এসব অনুমান থেকে ভবিষ্যতবানী করা যায় যে একটি বৃহৎ মাত্রার বস্তু অনিয়মিতভাবে স্বতঃস্ফূর্ত প্রোটন ক্ষয় প্রদর্শন করে।

সঠিক অনুচ্ছেদ শিরোনাম কোনটি?
titleA. মিডিয়ায় প্রোটন ক্ষয়
titleB. তাত্ত্বিক প্রেরণা
titleC. প্রোটনের সম্ভাব্য জীবন
titleD. ব্যারিওজেনেসিস
উত্তর: titleD
টেগোর কাসলে একটি নাট্যমঞ্চ ছিল। ঠাকুর পরিবার ১৮৫৯ থেকে ১৮৭২ সাল পর্যন্ত বঙ্গ নাট্যালয় পৃষ্ঠপোষকতা করেছেন। যতীন্দ্রমোহন ঠাকুর ও তাঁর ভাই সুরেন্দ্রমোহন ঠাকুর এই নাট্যালয় স্থাপন করেন। এঁরা দুজনেই নাট্যানুরাগী ছিলেন। ১৮৫৯ সালের জুলাই মাসে এই নাট্যমঞ্চে সংস্কৃতে কালিদাসের"মালবিকাগ্নিমিত্রম্" নাটকটি অভিনীত হয়। এটিই ছিল এই মঞ্চে অভিনীত প্রথম নাটক।

সঠিক অনুচ্ছেদ শিরোনাম কোনটি?
titleA. ঠাকুর পরিবার
titleB. বঙ্গ নাট্যালয়
titleC. জনপরিসংখ্যান
titleD. ঘোষ পরিবার
উত্তর: titleB
১৯২০ সালের ১৪ এপ্রিল উসমান আলি খানের সাথে তার প্রথম স্ত্রী আজমাতুন্নিসা বেগমের বিয়ে হয়। আজম জাহ ও মুয়াজ্জাম জাহ তাদের পুত্র। তার দ্বিতীয় স্ত্রী ছিলেন ইকবাল বেগম। তার জ্যেষ্ঠ পুত্র আজম জাহর সাথে শেষ উসমানীয় খলিফা দ্বিতীয় আবদুল মজিদের কন্যা দুররু শেহভারের বিয়ে হয়। মুয়াজ্জাম শাহ উসমানীয় রাজকুমারি নিলুফারকে বিয়ে করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. রানী এলিজাবেথ উপহার
titleC. শাসনকাল
titleD. পারিবারিক জীবন
উত্তর: titleD
টেস্ট ক্রিকেট খেলা প্রায়শঃই দুই দলের মধ্যকার একগুচ্ছ খেলা যা সিরিজ আকারে অনুষ্ঠিত হয়ে থাকে। সাধারণতঃ সবগুলো খেলাই স্বাগতিক দেশে আয়োজন করা হয়। প্রায়শঃই বিজয়ী দলকে চিরস্থায়ী ট্রফি পুরস্কার হিসেবে হস্তান্তর করা হয়। সর্বাপেক্ষা জনপ্রিয় ট্রফি হিসেবে রয়েছে অ্যাশেজ। এ ট্রফি ইংল্যান্ড ও অস্ট্রেলিয়ার মধ্যকার বিজয়ীকে দেয়া হয়। টেস্ট ক্রিকেটের দ্বি-পক্ষীয় ব্যবস্থার ব্যতিক্রম হিসেবে ১৯১২ সালের ত্রি-দেশীয় প্রতিযোগিতায় ইংল্যান্ড, অস্ট্রেলিয়া ও দক্ষিণ আফ্রিকা এবং ১৯৯৮-৯৯ ও ২০০১-০২ মৌসুমের এশিয়ান টেস্ট চ্যাম্পিয়নশীপ প্রতিযোগিতা অনুষ্ঠিত হয়েছে। প্রতিযোগিতাগুলোয় বাংলাদেশ, ভারত, শ্রীলঙ্কা ও পাকিস্তান দল অংশ নিয়েছিল।

টেস্ট সিরিজে খেলার সংখ্যা এক থেকে সাতটি পর্যন্ত হতে পারে। ১৯৯০-এর দশকের শুরুরদিক পর্যন্ত দুইটি জাতীয় ক্রিকেট সংস্থার ব্যবস্থাপনায় আন্তর্জাতিক দলগুলোর মধ্যকার টেস্ট সিরিজ আয়োজনে স্বাগতিক দল কর্তৃক আম্পায়ারদেরকে মনোনয়ন দেয়া হতো। টেস্ট ক্রিকেটে অধিকসংখ্যক দেশের অংশগ্রহণ ও একদিনের ক্রিকেটের জনপ্রিয়তার সাথে মিল রেখে আইসিসি দর্শকদের আগ্রহের কথা বিবেচেনায় এনে ঘূর্ণায়মান পদ্ধতির প্রবর্তন করে। এতে বারোটি টেস্ট দলের সকলেই ছয় বছরে একে-অপরের বিপক্ষে মোকাবেলা করবে। এছাড়াও, আনুষ্ঠানিকভাবে র‌্যাঙ্কিং ব্যবস্থা রয়েছে। সর্বোচ্চ র‌্যাঙ্কিংধারী দলকে ট্রফি প্রদান করা হয়। এ পদ্ধতির ফলে আইসিসি থেকে আম্পায়ারদেরকে খেলা পরিচালনা দায়িত্ব দেয়া হয়। এগারো আম্পায়ার নিয়ে গঠিত এলিট প্যানেল প্রতিষ্ঠা করা হয়েছে। এ প্যানেলের সাথে অতিরিক্ত সহায়কের ভূমিকায় রয়েছে আন্তর্জাতিক প্যানেল। এতে প্রত্যেকটি টেস্টখেলুড়েভূক্ত দেশ থেকে তিনজনকে আম্পায়ার হিসেবে রাখা হয়েছে। এলিট আম্পায়ারেরা প্রায় সকল টেস্ট খেলা পরিচালনা করেন। সচরাচর তারা নিজদেশের খেলায় যুক্ত হতে পারেন না।

সঠিক অনুচ্ছেদ শিরোনাম কোনটি?
titleA. খেলার সময়সীমা
titleB. প্রতিযোগিতা
titleC. টেস্ট সেঞ্চুরি
titleD. খেলা পরিচালনা
উত্তর: titleB
ঔষধ বিতরণের ন্যানোপ্রযুক্তিগত নব্য পদ্ধতি গুলি শরীরের পক্ষে অতীব সুবিধাজনক হয় শারীরবৃত্তীয় প্রতিক্রিয়া বৃদ্ধি, বিশেষ লক্ষ্যে ঔষধ বিতরণ করা এবং সুদক্ষভাবে নির্বিষ বিপাকের জন্য। নানান ন্যানোপ্রযুক্তিগত পদ্ধতি এবং উপাদান ঔষধ বিলি করার জন্য ব্যবহৃত হতে পারে। আদর্শ বস্তু নিয়ন্ত্রিত-সক্রিয় ভাবে ন্যানোবস্তুর মাধ্যমে ঔষধপত্র শরীরে বহন করে। মধ্যবর্তী মাপের ছিদ্রসম্পন্ন সিলিকা ন্যানোকণা (এমএসএন) তার বৃহৎ পৃ্ষ্ঠ ক্ষেত্রফল এবং নমনীয়তার জন্য ইমেজিং বা প্রতিমূর্তি প্রক্রিয়ায় বিভিন্ন রূপান্তর ও সুউচ্চ বিভাজন প্রভৃতি গুণের সমাবেশ ঘটাতে পারে এবং গবেষণা ক্ষেত্রেও এ কারণে খ্যাতি পেয়েছে । সক্রিয় বা অ্যাক্টিভেশন পদ্ধতি ন্যানোস্কেলে ঔষধ বিতরণ প্রক্রিয়ায় বিভিন্ন ভাবে ব্যবহৃত হতে পারে, তবে তার সর্বাধিক ব্যবহার আলোকের একটি বিশেষ তরঙ্গদৈর্ঘ্যের মাধ্যমে ঔষধের পরিবহনে হয়। ন্যানোভাল্ভ নিয়ন্ত্রিত ঔষধ কম তীব্রতার আলো এবং প্লাজমনিক উত্তাপের মাধ্যমে স্বর্ণ অণুর পরিবর্তনের দ্বারা দেহে ঔষধ পরিবহন করে। দুইটি ফোটন কণার দ্বারা সক্রিয় আলোক-ট্রান্সডিউসার (২-এনপিটি) নিকট-অতিবেগুণী আলোকের মাধ্যমে ডাইসালফাইড গঠন ভেঙ্গে ঔষধ বিলি করে। সম্প্রতি ন্যানোহীরক তার বিষহীন রূপ, ত্বকের দ্বারা স্বতঃস্ফূর্ত শোষণ, রক্ত-মস্তিষ্কের মধ্য দিয়ে প্রবেশ করার গুণাবলীর জন্য ঔষধ পরিবহনে বিশেষত্ব দেখিয়েছে। .

সঠিক অনুচ্ছেদ শিরোনাম কোনটি?
titleA. অনুঘটন
titleB. ঔষধ বিতরণ
titleC. ন্যানোলিথোগ্রাফি
titleD. গবেষণা
উত্তর: titleB
মিশরীয় সমাধিসৌধগুলির নকশা ও আকার-পরিমাণ যুগে যুগে পরিবর্তিত হলেও সেগুলির ব্যবহারিক উদ্দেশ্য একই থেকে যায়। অধিকাংশ সমাধিসৌধই নির্মিত হয়েছিল উদ্দিষ্ট ব্যক্তির জীবদ্দশায়। এগুলি নির্মাণের উদ্দেশ্য শুধুমাত্র শবাধার সংরক্ষণই ছিল না। মিশরীয়রা বিশ্বাস করত, সমাধিসৌধ মৃতের আত্মাকে প্রেতলোকের পথপ্রদর্শনের কাজও করে। সমাহিত ব্যক্তির পদমর্যাদার ভিত্তিতে সংশ্লিষ্ট সমাধিসৌধে বিভিন্ন ধরনের দ্রব্যসামগ্রী রাখা হত। মৃতের আত্মার সুবিধার্থে অধিকাংশ সমাধিসৌধই অলংকৃত হত পরকাল-সংক্রান্ত সাহিত্যের খোদাইকরা চিত্রলিপি দ্বারা।

সঠিক অনুচ্ছেদ শিরোনাম কোনটি?
titleA. সমাধিসৌধ
titleB. আকাশের গ্রন্থাবলি
titleC. পরকাল-সংক্রান্ত সাহিত্য
titleD. শবাধার
উত্তর: titleA
অর্ডোভিশিয়ান যুগের ব্যাপ্তিকাল হল ৪৮.৫ কোটি বছর পূর্ব হতে ৪৪ কোটি বছর পূর্ব পর্যন্ত। অর্ডোভিশিয়ান পৃথিবীর ইতিহাসে এমন একটা সময় ছিল যখন আদিম মাছ, সেফালোপড (শামুক জাতীয় প্রাণী) এবং প্রবালের মত অনেক প্রজাতির সৃষ্টি হয়েছিল যেগুলি বর্তমান সময়েও প্রভাব বিস্তার করছে। সবথেকে প্রচলিত গঠনের প্রাণীর মধ্যে ছিল ট্রাইলোবাইট, শামুক এবং খোলসযুক্ত মাছ। সবচেয়ে গুরুত্বপূর্ণভাবে বলা যায় শূণ্য গন্ডোয়ানা মহাদেশের উপকূলে বসবাস করার জন্যে প্রথম আর্থোপোডা পর্বের প্রাণীরা গিয়েছিল। অর্ডোভিশিয়ান যুগের শেষের দিকে গন্ডোয়ানা বিষুবরেখা হতে দক্ষিণ মেরুতে স্থানান্তরিত হয়েছিল এবং লউরেনশিয়া বাল্টিকার সাথে সংঘর্ষ করেছিল যার ফলে ইয়াপিটাস মহাসাগর শুকিয়ে গিয়েছিল। গন্ডোয়ানার হিমবাহের ফলশ্রুতিতে সমুদ্রপৃষ্ঠের উচ্চতা ব্যাপকভাবে নেমে যায় এবং এর উপকূলে প্রতিষ্ঠিত প্রানীজগত ধ্বংস হয়ে যায়। হিমবাহের ফলে স্নোবল আর্থ সৃষ্টি হয় যা অর্ডোভিশিয়ান-সিলুরিয়ান বিলুপ্তির ঘটনা ঘটায় এবং এর ফলে ৬০% সামুদ্রিক অমেরুদণ্ডী প্রাণী এবং ২৫% প্রাণীর গোত্র বিলুপ্ত হয়ে যায়। একে পৃথিবীর ইতিহাসে প্রথম ব্যাপক বিলুপ্তির ঘটনা এবং দ্বিতীয় সর্বোচ্চ প্রাণঘাতী বিলুপ্তির ঘটনা হিসেবে বিবেচনা করা হয়। 

সঠিক অনুচ্ছেদ শিরোনাম কোনটি?
titleA. কার্বনিফেরাস যুগ
titleB. কোয়াটার্নারি যুগ
titleC. জীববৈচিত্র্য
titleD. অর্ডোভিশিয়ান যুগ
উত্তর: titleD
ইভ্রাহিমোভিচ সুইডেনে এক বোসনিয়ান বাবা শেফিক ইভ্রাহিমোভিচ এবং এক ক্রোটস মা জুর্কা গ্রাভিকের কাছে জন্মগ্রহণ করেন। তার বাবা জন্মগ্রহণ করেন বিজেলজিনাতে এবং তার মা জন্মগ্রহণ করেন পর্কস নামে এক গ্রামে জেডার কান্ট্রিতে। তাদের ছয়জন বাচ্ছার মধ্যে ইভ্রাহিমোভিচ বড় হন সুইডেনের রোসেনগার্ড নামক এক শহরে।

একজোড়া ফুটবল বুট পাওয়ার পরে ইভ্রাহিমোভিচ ফুটবল খেলা শুরু করেন মাত্র ৬ বছর বয়সে। তিনি প্রথম জীবনে খেলেছেন দুটো স্থানীয় ক্লাব এফ সি রোসেনগার্ড এবং এফ বি কে বালকান এর হয়ে। তিনি এক সাক্ষাৎকারে বলেছিলেন যে যখন তার দল বালকান হাফ টাইমের পরে ৪-০ গোলে হারছিল তখন তিনি নামেন বিকল্প হিসেবে মাঠে নামেন হাফ টাইমের পরে এবং তিনি ৮ গোল করে বালকানকে জেতান। তার যৌবনে তিনি তার নিজের শহরের ক্লাব মালমো এফ এফের জন্য নিয়মিত খেলতেন। ১৫ বছর বয়স নাগাদ ইভ্রাহিমোভিচ ফুটবল খেলা ছেড়ে দিতে চেয়েছিলেন মালমোতে ডকে চাকরি পাওয়ার পরে, কিন্তু তার ম্যানেজার তাকে ফুটবল ছাড়তে বাধা দেন এবং তাকে তার খেলা আরও এগিয়ে নিয়ে জেতে বলেন। ইভ্রাহিমোভিচ সফল ভাবে নবম শ্রেণীতে সম্পন্ন করেন স্কুলজীবন। যদিও তিনি মালমো বোর্গারস্কোলা স্কুলে ভর্তি হন উচ্চতর শিক্ষার জন্য কিন্তু তিনি কিছুদিন পরেই স্কুলজীবন থেকে বেরিয়ে আসেন ফুটবলে পুরোপুরি মনোযোগ দেবার জন্য।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. মালমো এফ এফ
titleC. প্রাথমিক জীবন
titleD. আয়াক্স
উত্তর: titleC
চট্টগ্রাম শহরের জনসংখ্যা ২৫০০০০ জনেরও বেশি, চট্টগ্রাম মেট্রোপলিটন এলাকার জনসংখ্যা ৪,০০৯,৪২৩ জন। ২০০২ সালের তথ্য অনুযায়ী মোট জনসংখ্যা ৫৪.৩৬% হল পুরুষ এবং ৪৫.৬৪% হল মহিলা, এবং শহরে সাক্ষরতার হার ৬০% শতাংশ ছিল। মুসলমানরা ৮৬% জনসংখ্যার বিশাল সংখ্যাগরিষ্ঠ এবং বাকী ১২% হিন্দু এবং ২% অন্যান্য ধর্ম লোক বসবাস করে।

বাংলায় সুলতানি ও মুঘল শাসনামলে চট্টগ্রামের জাতিগোষ্ঠীর একটি বিরাট পরিবর্তন সাধিত হয়। সপ্তম শতাব্দীর প্রথমদিকে মুসলিম অভিবাসন শুরু হয়েছিল এবং মধ্যযুগীয় সময়ে উল্লেখযোগ্য মুসলিম জনবসতি গড়ে উঠেছিল। পারস্য ও আরব থেকে আগত মুসলিম ব্যবসায়ী, শাসক এবং প্রচারকরা প্রথমদিকে মুসলমান বসতি স্থাপন করেছিলেন এবং তাদের বংশধররা এই শহরের বর্তমান মুসলিম জনগণের সংখ্যাগরিষ্ঠ। শহরে ইসমাইলিস এবং যাযাবর শিয়া সহ অপেক্ষাকৃত ধনী এবং অর্থনৈতিকভাবে প্রভাবিত শিয়া মুসলিম সম্প্রদায় রয়েছে। এই শহরে অনেক জাতিগত সংখ্যালঘুও রয়েছে, বিশেষত চাকমা, রাখাইন এবং ত্রিপুরী সহ চট্টগ্রাম বিভাগের সীমান্তবর্তী পাহাড়ের আদিবাসী গোষ্ঠীর সদস্য; এবং তার পাশাপাশি রোহিঙ্গা শরণার্থীও রয়েছে। বারুয়াস নামে পরিচিত এ অঞ্চলের বাংলাভাষী থেরবাদী বৌদ্ধ ধর্মাবলম্বীরা চট্টগ্রামের অন্যতম প্রাচীন সম্প্রদায় এবং বাংলাদেশের বৌদ্ধধর্মের সর্বশেষ অবশেষ। প্রায়শই ফায়ারিংস নামে পরিচিত, পর্তুগিজ জনগোষ্ঠীর বংশোদ্ভূত চট্টগ্রামের প্রাচীন ক্যাথলিক খ্রিস্টান সম্প্রদায়, যারা পাতেরঘাটা পুরানো পর্তুগিজ ছিটমহলে বাস করেন। এখানে একটি ছোট্ট উর্দুভাষী বিহারি সম্প্রদায়ও রয়েছে, যারা বিহারি কলোনি নামে পরিচিত জাতিগত ছিটমহলে বসবাস করে।

দক্ষিণ এশীয়ার অন্যান্য প্রধান নগর কেন্দ্রগুলির মতো, এ মহানগরেরও ক্রমবর্ধমান অর্থনৈতিক কর্মকাণ্ড বৃদ্ধি এবং গ্রামীণ অঞ্চল থেকে শহরাঞ্চলমুখি মানুষের ঢলের ফলস্বরূপ চট্টগ্রামের বস্তিগুলোর অবিচ্ছিন্নভাবে বৃদ্ধি পাচ্ছে। আন্তর্জাতিক মুদ্রা তহবিলের দারিদ্র্য বিমোচনের প্রকাশনার তথ্য অনুসারে, সিটি কর্পোরেশন এলাকায় ১,৮১৪ টি বস্তি রয়েছে, যাতে প্রায় ১৮০,০০০ বস্তিবাসী বসবাস করে, যা রাজধানী ঢাকার পরে দেশের দ্বিতীয় সর্বোচ্চ। বস্তিবাসীরা স্থানীয় কর্তৃপক্ষের কাছ থেকে প্রায়শই উচ্ছেদের মুখোমুখি হন এবং তাদের সরকারি জমিতে অবৈধ আবাসনের জন্য অভিযুক্ত করা হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. আবহাওয়া এবং জলবায়ু
titleC. জনসংখ্যা
titleD. প্রশাসনিক বিভাগ
উত্তর: titleC